เอกสารแนบท้าย 3

รายงานคณะกรรมการตรวจสอบ

เรียน ท่านผู้ถือหุ้น บริษัท โรงพยาบาลวิภาวดี จำกัด (มหาชน)

คณะกรรมการตรวจสอบของ โรงพยาบาลวิภาวดี จำกัด (มหาชน)
ประกอบด้วยกรรมการอิสระที่มิได้ดำรงตำแหน่งในคณะกรรมการบริหาร จำนวน 3 ท่าน ดังนี้

1. นายสม วรรณประภา ประธานกรรมการตรวจสอบ

2. นายพรเทพ พัวพรพงษ์ กรรมการตรวจสอบ

3. นางเรวดี ต.สุวรรณ กรรมการตรวจสอบ

ทั้งนี้ โดยมีสำนักตรวจสอบภายในขึ้นตรงต่อคณะกรรมการตรวจสอบ
และหัวหน้าสำนักตรวจสอบภายใน ปฏิบัติหน้าที่เป็นเลขานุการคณะกรรมการตรวจสอบ

หน้าที่ของคณะกรรมการตรวจสอบภายใน

1.  ให้ข้อเสนอแนะจากการสอบถามและสอบทานรายงานทางการเงินโดยรวมของบริษัท
    ให้ปฏิบัติตามมาตรฐานการบัญชีที่ยอมรับโดยทั่วไป

2.  ให้ข้อเสนอแนะจากการสอบถามและสอบทานความเพียงพอของระบบการควบคุมภายในของบริษัทตามแผนการตรวจสอบภายในของสำนักตรวจสอบภายใน

3.  ดูแลสำนักตรวจสอบภายในและอนุมัติแผนการตรวจสอบภายในประจำปีเพื่อให้มีความสามารถทำหน้าที่ประเมินความเพียงพอของระบบการควบคุมภายในของบริษัทได้และให้ข้อเสนอแนะต่อฝ่ายบริหารอย่างอิสระ

4.  พิจารณาคัดเลือก
    เสนอแต่งตั้งและเสนอค่าตอบแทนของผู้ตรวจสอบภายในของบริษัทต่อที่ประชุมคณะกรรมการบริษัท

5.  พิจารณาคัดเลือก
    เสนอแต่งตั้งและเสนอค่าตอบแทนผู้สอบบัญชีของบริษัทต่อที่ประชุมสามัญผู้ถือหุ้นประจำปี

6.  ดูแลให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์ ตลอดจนกฎหมายอื่น ๆ
    ที่เกี่ยวข้องกับธุรกิจของบริษัท

7.  พิจารณาการเปิดเผยข้อมูลของบริษัท ในกรณีที่เกิดรายการเกี่ยวโยงกัน
    หรือรายการที่อาจมีความขัดแย้งทางผลประโยชน์
    โดยให้เป็นไปตามมติที่ประชุมผู้ถือหุ้นและมติของที่ประชุมกรรมการบริษัท

8.  จัดทำรายงานการกำกับดูแลกิจกรรมของคณะกรรมการตรวจสอบ
    โดยเปิดเผยไว้ในรายงานประจำปีของบริษัท
    ซึ่งรายงานดังกล่าวต้องลงนามโดยประธานคณะกรรมการตรวจสอบ

9.  ปฏิบัติงานอื่นใดตามที่คณะกรรมการของบริษัทมอบหมาย
    และด้วยความเห็นชอบของคณะกรรมการตรวจสอบ

10. ปฏิบัติงานอื่นใดที่คณะกรรมการตรวจสอบ พิจารณาเห็นว่า
    มีรายการหรือการกระทำที่อาจมีผลกระทบต่อฐานะการเงินและผลการดำเนินงานของบริษัท
    ที่เกี่ยวข้องกับความขัดแย้งทาง ผลประโยชน์
    การทุจริตหรือมีสิ่งผิดปกติหรือมีความบกพร่องที่สำคัญในระบบการควบคุมภายใน

ขอบเขตความรับผิดชอบของคณะกรรมการตรวจสอบ

คณะกรรมการตรวจสอบมีความรับผิดชอบต่อคณะกรรมการบริษัทตามหน้าที่และความรับผิดชอบที่ได้รับมอบหมายมาภายใต้สถานการณ์ที่ไม่ได้เป็นกรรมการบริหาร

เสนอแต่งตั้งผู้สอบบัญชีของบริษัท

คณะกรรมการตรวจสอบได้พิจารณาขอเสนอชื่อผู้สอบบัญชี ต่อที่ประชุมผู้ถือหุ้น ดังนี้

1. นายประดิษฐ รอดลอยทุกข์ ผู้สอบบัญชีรับอนุญาต เลขที่ 218

2. นางสาวนงราม เลาหอารีดิลก ผู้สอบบัญชีรับอนุญาต เลขที่ 4334

3. นายชนันกรณ์ สถิรประภากุล ผู้สอบบัญชีรับอนุญาต เลขที่ 6554

แห่งบริษัท เอเอสที มาสเตอร์ จำกัด
ซึ่งเป็นผู้สอบบัญชีที่ได้รับความเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์
(ก.ล.ต.) เป็นผู้สอบบัญชีของบริษัท โรงพยาบาลวิภาวดี จำกัด (มหาชน) ประจำปี พ.ศ. 2551

คณะกรรมการตรวจสอบของบริษัท ฯ ได้ติดตามการดำเนินงานในปี 2550
ตามขอบเขตหน้าที่ความรับผิดชอบของคณะกรรมการตรวจสอบ
และมีความเห็นโดยการสอบทานร่วมกับฝ่ายบริหารและผู้สอบบัญชีของบริษัท ฯ ว่า บริษัท ฯ
ได้แสดงฐานะการเงินและผลการดำเนินงานถูกต้อง ครบถ้วน เชื่อถือได้ สมเหตุสมผล
ถือปฏิบัติตามมาตรฐานการบัญชีที่รับรองทั่วไป
มีการใช้นโยบายบัญชีที่เหมาะสมและถือปฏิบัติอย่างสม่ำเสมอ เปิดเผยข้อมูลอย่างเพียงพอ
ดังที่ผู้สอบบัญชีได้ความเห็นต่องบการเงินของบริษัท ฯ ไว้ในรายงานของผู้สอบบัญชี

  วันที่ 29 กุมภาพันธ์ 2551

  ( นายสม วรรณประภา)

  ประธานคณะกรรมการตรวจสอบ

บริษัท โรงพยาบาลวิภาวดี จำกัด (มหาชน)